გველკისერა კუსებრნი
გველკისერა კუსებრნი (ლათ. Chelidae) — ქვეწარმავლების ოჯახი გვერდკისერა კუების ქვერიგისა. ოჯახი შეიცავს 10 გვარსა და 30 სახეობას. გველკისერა კუსებრნი გავრცელებული არიან სამხრეთ ამერიკასა, ავსტრალიასა და ახალი გვინეის მდინარეებსა და ტბებში. ავსტრალიურ გველკისერა კუს (Chelodina londicollis) ბრტყელი ოვალური ჯავშანი აქვს. დებს 15-25 კვერცხს. სამხრეთ ამერიკაში გვხვდება ჰიდრომედუზა და მატამატა.